JOHN WICK 3 in Teaters die Vrydag!
Die derde John Wick-rolprent, deur regisseur Chad Stahelski, is aksiebelaai en intens. Selfs die titel, JOHN WICK: CHAPTER 3 – PARABELLUM, getuig van die slagting wat gaan volg. Die sub-titel is afkomstig van die Latynse gesegde – Si vis pacem, para bellum, wat beteken: “As jy vrede wil hê, maak gereed vir oorlog”… en blykbaar is dit presies wat kykers gaan kry!
Hy is beslis nie verkeerd nie. In JOHN WICK: CHAPTER 3 – PARABELLUM, vlug John Wick vir een belangrike rede: hy het die kardinale reël oortree deur iemand te vermoor op die Continental Hotel se perseël. Hiervoor is daar ’n sluipmoordkontrak van $14-miljoen op sy lewe uitgereik. Sy slagoffer was ’n lid van die The High Table, wat verantwoordelik is vir die moordkontrak op sy lewe. Wick moes reeds dood gewees het, maar die Continental se bestuurder, Winston, het hom ’n uur grasie gegee voor sy “excommunicado”. Met sy lidmaatskap wat opgehef is, die feit dat hy verban is van alle dienste en voordele en afgesny is van die ander lede, moet Wick sy pad uit New York uit oopveg en moor – iets wat amper onmoontlik lyk met van die wêreld se wreedste sluipmoordenaars op sy spoor.
“Ek hou daarvan om hierdie tipe prente te maak, omdat daar nie beperkings nie. Ons skep ons eie mitologie en het ’n vervaardigingsmaatskappy wat nie inmeng nie en ons mal idees ondersteun. Ek kan hier bly vir die res van my loopbaan. Maar ons werk in die vermaakbedryf, so ons sal dat die gehoor besluit,” voeg die voormalige waaghals by.
Buiten vir die vreemde versameling diere – John Wick is nie verniet een van die grootskerm se bekendste hondeliefhebbers en –beskermers nie – is Reeves beslis ook nie alleen in die nuwe trilogie nie. Laurence Fishburne, Ian McShane, Lance Reddick en John Leguizamo is almal terug in hulle onderskeie rolle as The Bowery King, Continental Hotel-eienaar Winston, die Continental-portier Charon, en die skrootwerf-eienaar Aurelio.
John Wick is een van daardie besonderse aksiefilms wat krities geprys word omdat dit so lewensvatbaar is. In ’n aksierolprentgenre, waar superheldflieks en epiese wetenskapsfiksie-prente koning kraai, is hierdie reeks beslis baie suksesvol.
Reeves se komplekse vertolking van ’n beseerde man wat net in vrede saam met sy hond wil leef, gekombineer met aksietonele wat kykers op die punte van hulle stoele hou en ’n deurdagte storielyn, het van John Wick die moderne middel-begrotingaksiefliek-antwoord gemaak op die klagte dat daar nie meer ordentelike aksiehelde oor is nie.
Die oorspronklike wraakbelaaide fliek het van nêrens af gekom in 2014, met die subteks dat dit die ster se poging was om sy akteursloopbaan te hervat. Maar John Wick het almal se voete onder hulle uitgeslaan en meer as $88,8-miljoen by die wêreldwye loket verdien – op ’n begroting van minder as $30-miljoen. Gehore wou duidelik meer sien en Stahelski was maar net te bly om aan hierdie versoek te voldoen.
Die 2017-opvolgrolprent het kykers bekendgestel aan die geheimsinnige wêreld van professionele moordenaars en die bestaan van ’n magtige raad van huurmoordenaars en misdaadleiers wat bekendstaan as The High Table. Dit het selfs beter gevaar by die loket en $171,5-miljoen ingepalm op ’n $40-miljoen begroting.
Die reeks het ’n lojale ondersteuningsbasis opgebou oor die afgelope paar jaar en baie mense is opgewonde om vir Reeves terug te sien in een van sy mees kenmerkende rolle. As jy Reeves se talent, draaiboekskrywer Derek Kolstad se vermoë om spanning te skep, Stahelski se boeiende aksietonele en Dan Laustsen se puik kinematografie in ag neem, beloof JOHN WICK: CHAPTER 3 – PARABELLUM om selfs groter hoogtes te bereik as sy voorgangers.
TagsJohn Wick 3